ร้านนี้อยู่ใกล้ๆกับบีทีเอสพญาไทค่ะ จริงๆแล้วบังเอิญผ่านมาก็เลยแวะชิมสักหน่อย ร้านก็เป็นตึกแถวธรรมดาทั่วไป ไม่ได้ตกแต่งอะไรเป็นพิเศษนะคะ เมนูของร้านนี้มีไม่เยอะค่ะ มีข้าวหมูตุ๋น ก๋วยเตี๋ยวหมูตุ๋น เกาเหลาแล้วก็ข้าวไก่น้ำแดง วันนี้เราเลือกชิมข้าวซี่โครงหมูตุ๋นค่ะ หมูตุ๋นมาจนเปื่อย เนื้อนุ่ม ทานง่าย ข้าวเค้าก็นุ่มนะ ส่วนเรื่อง รสชาติก็กลมกล่อม อร่อยดีค่ะ 